
З А П О В Е Д

				№ ЗАП – 331/03.04.2026 г. 


	На основание чл. 239, ал. 1, т. 5 и чл. 240, ал. 2 от Закона за горите /ЗГ/, във връзка с Протокол № 9 от 31.03.2026 г. от заседание на комисия, назначена със Заповед № 115 от 09.02.2026 г.  на изпълнителния директор на Изпълнителна агенция по горите /ИАГ/,

Н А Р Е Ж Д А М:

	1. Отписвам от публичния регистър на физически лица за упражняване на лесовъдска практика по чл. 235 от ЗГ З В В, с ЕГН и адрес: гр. Д, община Д, област С, ул. „Т“ №. 
	2. Обявявам за невалидно Удостоверение № 12287/23.03.2016 г., ведно с всички права, произтичащи от него. 
Мотиви: В рамките на 12 месеца преди датата на вземане на решението за отписване, с влезли в сила 4 /четири/ наказателни постановления, издадени на З В В, с ЕГН, са установени нарушения на Закона за горите и подзаконовите актове по неговото прилагане при извършване на дейността, за която е регистриран в публичния регистър по чл. 235 от Закона за горите, както следва: 
	З В В, в качеството си на лице по чл. 235 от ЗГ, упражняващо лесовъдска практика с Удостоверение № 12287/23.03.2016 г. на ИАГ, в нарушение на чл. 257, ал.1, т. 2 от ЗГ, във връзка с чл. 49, ал. 1 от Наредба № 8 за сечите в горите, е изготвил карнет-опис за имот с кад. № 66651.312.171, землището на с. С, община Р, отдел 262, подотдел „д“, частна горска територия, без насаждението да е маркирано чрез определяне на дърветата за сеч на терен. Нарушението е извършено на 26.06.2025 г. в землището на с. С, община Р, имот с кад. № 66651.312.171, отдел 262, подотдел „д“, частна горска територия, в обхвата на ТП ДГС П и открито на 21.07.2025 г. при извършена проверка. Съставен е Констативен протокол № 014101 от 21.07.2025 г. и АУАН сериен № 003597 от 03.09.2025 г. От директора на РДГ П е издадено Наказателно постановление № 246 от 22.01.2026 г. по регистъра на актовите преписки на РДГ – П. Наказателно постановление № 246 от 22.01.2026 г. е връчено по законоустановения ред и е влязло в законна сила на 11.03.2026г.
	З В В, в качеството си на лице по чл. 108, ал. 1, т. 4 от ЗГ, упражняващо лесовъдска практика с Удостоверение № 12287/23.03.2016 г. на ИАГ, в нарушение на чл. 257, ал. 2 от ЗГ, във връзка с чл. 52б, ал. 3 от Наредба № 8 за сечите в горите, е издал Позволително за сеч № 823477/29.06.2025 г., с което е променил насоката на стопанисване от отглеждане /както е посочена в горскостопанската програма, утвърдена със Заповед № РД 05-88/15.03.2024 г. на Директора на РДГ П/ на възобновяване за имот с кад. № 66651.312.171, отдел 262, подотдел „д“, частна горска територия, без да е спазен реда, описан в чл. 52б, ал. 3 от Наредба № 8 за сечите в горите, а именно: подаване на предложение до РДГ П за определяне или промяна на предвидената насока на стопанисване, придружено с попълнено план-извлечение по образец, утвърден от изпълнителния директор на ИАГ; обяснителна записка, в която се посочва основанието, налагащо промяната и скица – когато предлаганата сеч ще се провежда в част от насаждението. Нарушението е извършено на 29.06.2025 г. в землището на с. С, община Р, имот с кад. № 66651.312.171, отдел 262, подотдел „д“, частна горска територия, в обхвата на ТП ДГС П и открито на 21.07.2025 г. при извършена проверка. Съставен е Констативен протокол № 014101 от 21.07.2025 г. и АУАН сериен № 003598 от 03.09.2025 г. От директора на РДГ П е издадено Наказателно постановление № 247 от 22.01.2026 г. по регистъра на актовите преписки на РДГ – П. Наказателно постановление № 247 от 22.01.2026 г. е връчено по законоустановения ред и е влязло в законна сила на 11.03.2026 г.
	З В В, в качеството си на лице упражняващо лесовъдска практика с Удостоверение № 12287/23.03.2016 г. на ИАГ, в нарушение на чл. 261, ал. 1, т . 2, във връзка с чл. 197, т. 2 от ЗГ, не представя в РДГ П документите по чл. 64, ал. 1 от Наредба № 8 за сечите в горите, а именно: досие на насаждението за имот с кад. № 66651.312.171, отдел 262, подотдел „д“, частна горска територия, изискани му с писмо с изх. № РДГ 10-5954/22.07.2025 г., връчено на 22.07.2025 г. Нарушението е извършено на 28.06.2025 г. в РДГ П на адрес: гр. П, бул. „“ № и е открито при извършена проверка. Съставен е Констативен протокол № 014101 от 21.07.2025 г. и АУАН сериен № 003599 от 03.09.2025г. От директора на РДГ П е издадено Наказателно постановление № 248 от 22.01.2026 г. по регистъра на актовите преписки на РДГ – П. Наказателно постановление № 248 от 22.01.2026 г. е връчено по законоустановения ред и е влязло в законна сила на 11.03.2026г.
	З В В, в качеството си на лице упражняващо лесовъдска практика с Удостоверение № 12287/23.03.2016 г. на ИАГ, в нарушение на чл. 261, ал. 1, т . 1 от ЗГ, във връзка с чл. 58, ал. 5 от Наредба № 8 за сечите в горите, не е изпълнил разпореждане на директора на РДГ Пловдив, дадено със Заповед Ѝ№ РД 05-149 от 23.07.2025 г., измемена със Заповед № РД 05-152 от 25.07.2025 г. /връчена на 06.08.2025 г./ за изпълнение на чл. 58, ал. 5 от Наредба № 8 за сечите в горите, а именно: да състави Протокол за освителстване на сечището в 7–дневен срок от получаване на горецитираните заповеди към обезсиленото Позволително за сеч № 823477/29.06.2025 г. Нарушението е извършено на 14.08.2025 г. и открито на 19.08.2025 г. при извършена проверка в Информационната система на ИАГ. Съставен е АУАН сериен № 003600 от 03.09.2025 г. От директора на РДГ П е издадено Наказателно постановление № 249 от 22.01.2026 г. по регистъра на актовите преписки на РДГ – П. Наказателно постановление № 249 от 22.01.2026 г. е връчено по законоустановения ред и е влязло в законна сила на 11.03.2026 г.
	След извършена проверка в публичния регистър на ИАГ се установи, че З В В е вписан в публичния регистър по чл. 235 от ЗГ и притежава валидно Удостоверение № 12287/23.03.2016 г. за упражняване на лесовъдска практика. 
	ИАГ е уведомена за извършените нарушения и съставените наказателни постановления на лицето З В В от Регионална дирекция по горите П с писмо, регистрирано в ИАГ с рег. индекс: ИАГ - 8225/26.03.2026 г.
С посочените нарушения, които са установени по надлежния  ред, е осъществен съставът на чл. 239, ал. 1, т. 5 от Закона на горите, съгласно който физическо лице, вписано в регистъра за лесовъдска практика се отписва, когато в рамките на 12 месеца преди датата на вземане на решението за отписване, с влезли в сила 4 /четири/ наказателни постановления, са установени нарушения на Закона за горите и подзаконовите актове по неговото прилагане при извършване на дейността, за която лицето е регистрирано в публичния регистър по чл. 235 от Закона за горите. 
	Въз основа на събраните по административната преписка доказателства и на основание чл. 239, ал. 1, т. 5 от Закона за горите, З В В следва да бъде отписан от публичния регистър на физическите лица за упражняване на лесовъдска практика.
	3. Настоящата заповед подлежи на незабавно изпълнение на основание чл. 240, ал. 2 от Закона за горите.
	4. Настоящата заповед да се сведе до знанието на З В В, на дирекции „Правно - административни дейности“ и „Контрол по опазване на горските територии и ловно стопанство“ на ИАГ, на директорите на регионалните дирекции по горите и на държавните предприятия по чл. 163 от ЗГ за сведение и изпълнение, като след влизането ѝ в законна сила същата се публикува на интернет страницата на ИАГ, при спазване на Закона за защита на личните данни /ЗЗЛД/.
	5. Заповедта може да се обжалва в 14 - дневен срок от съобщаването ѝ чрез изпълнителния директор на Изпълнителна агенция по горите пред министъра на земеделието и храните или пред съответния административен съд по реда на Административнопроцесуалния кодекс.
Контрол по изпълнението на заповедта възлагам на инж. Р Р – зам.-изпълнителен директор на Изпълнителна агенция по горите.	

